Tidligere var alle skip naglet, men den nye og hurtige teknikk under annen verdenskrig var sveisede skip. Liberty-klassen var således også sveisede. Imidlertid viste det seg at de især på skrogets midte hadde et problem med sveisingen. «Flying Enterprise» var ingen unntagelse. Således oppdaget man den 28. desember i meget hard sjø og ca. 300 sjømil fra England begynnende revner i skroget, umiddelbart akter for overbygningen. Besetningen foretok midlertidige reparasjoner, hvoretter man forsøkte å fortsette seilasen.